เดือนที่เเล้วมีประจำเดือนวันที่10ค่ะ แต่10เดือนนี้ประจำเดือนยังไม่มาพอวันที่11มีสีชมพูๆไม่แดงออกจากช่องคลอดขณะมีเพศสัมพันธ์ไม่มาก คิดว่าจะเป็นประจำเดือนเลยใส่ผ้าอนามัยไว้ จนตอนนี้ เลือดก็มีแค่กระปริบกระปอยค่ะ ไม่เยอะประจำเดือนที่เคยเป็นมา
สวัสดีค่ะ หากประจำเดือนเดือนที่แล้วมาวันที่ 10 พ.ย. แล้วในเดือนนี้ยังไม่มา แต่ได้มีเลือดออกแบบกะปริดกะปรอยมาตั้งแต่ 11-13 ธ.ค. ซึ่งหากก่อนหน้านั้น (คือก่อนวันที่ 11 ธ.ค. ได้มีเพศสัมพันธ์ไปแล้ว ก็ควรตรวจหาการตั้งครรภ์ดูด้วยค่ะ หากตรวจไม่พบ เลือดที่ออกมา ก็อาจเป็นประจำเดือนก็ได้ค่ะ ซึ่งการที่เลือดออกมาน้อยกว่าปกติ อาจเกิดจากสาเหตุ เช่น การมีความเครียด ทำงานหนัก ออกำลังกายมากไป มีน้ำหนักลด เป็นต้นดังนั้น หากตรวจไม่พบการตั้งครรภ์ ก็ควรรอดูเลือดที่ออกไปก่อน หากออกไม่เกิน 7 วัน ก็น่าจะเป็นประจำเดือนได้ แนะนำควรสังเกตประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมีปริมาณน้อยผิดปกติ ก็ควรไปพบแพทย์เพื่อหาสาเหตุต่อไปค่ะ เช่น มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก เป็นต้นแต่หากเลือดออกนานเกิน 7 วัน อาจไม่ใช่ประจำเดือน แต่อาจเกิดจากสาเหตุ เช่น มีมดลูกอักเสบ หรือมีโรคต่างๆ ของมดลูก ผลข้างเคียงจากการใช้ยาฮอร์โมนต่างๆ เป็นต้น ซึ่งก็ควรไปพบแพทย์เพื่อหาสาเหตุค่ะ